
             29ο Πανόραμα Ευρωπαϊκού Κινηματογράφου
     17-27 Νοεμβρίου («Τριανόν», «Ααβόρα»)
      Η κυπριακή ταινία  του Πέτρου Χαραλάμπους «Το αγόρι στην γέφυρα»  συμμετέχει στο Διεθνές Διαγωνιστικό του Πανοράματος Ευρωπαϊκού Κινηματογράφου. 
  Α’  προβολή στην Αθήνα: Πέμπτη 24 Νοεμβρίου, 7.15 μ.μ.

Μια συγκινητική ταινία από την Κύπρο, το «Αγόρι στη γέφυρα» του πρωτοεμφανιζόμενου Πέτρου Χαραλάμπους, συμμετέχει στο Διεθνές Διαγωνιστικό Πρόγραμμα του Πανοράματος Ευρωπαϊκου Κινηματογράφου. 

Ήρωας της ταινίας είναι ένας 12χρονος που έχοντας ως πρότυπο τον αντιστασιακό παππού του (ΕΟΚΑ), προσπαθεί να αντισταθεί, με τον δικό του τρόπο, στην βία ενός τραμπούκου στο χωριό του: Ενός άντρα ο οποίος κακοποιεί τη γυναίκα του και τρομοκρατεί όλο το χωριό που όμως κάνει τα στραβά μάτια. Οι πράξεις του παιδιού ωστόσο λειτουργούν ως αλυσιδωτή αντίδραση με αποτέλεσμα να δουν το φως καλά θαμμένα μυστικά και ψέμματα που αφορούν το ίδιο και την οικογένειά του. Η ταινία, ιδωμένη υπό το πρίσμα ενός παιδιού που ενηλικιώνεται απότομα, διαδραματίζεται τη δεκαετία του ’80, και εκπλήσσει με το καλοδουλεμένο σενάριό της, το σασπένς και τις ανατροπές της.
Το φιλμ, διάρκειας 90 λεπτών, θα παρουσιαστεί στο κοινό την Πέμπτη 24 Νοεμβρίου στις 7.15μ.μ., στην Ααβόρα. Είναι η μόνη ελληνική συμμετοχή στο φετινό Διεθνές Διαγωνιστικό Τμήμα του Πανοράματος
Οι παραγωγοί της ταινίας είναι ο Μάριος Πιπερίδης και η Janine Teeriling, ενώ το σενάριο βασίστηκε στο βιβλίο της Eve Makis «The Land of the Golden Apple». Πρωταγωνιστούν η Κίκα Γεωργίου, ο Τόνυ Δημητρίου, ο Κώστας Δημητρίου, ενώ τους δύο μικρούς πρωταγωνιστές υποδύονται οι Κωνσταντίνος Φαρμακάς και Γιώργος Δημητρίου.
Σύμφωνα με τον Πέτρο Χαραλάμπους, ο 12χρονος πρωταγωνιστής του «ονειρεύεται να μοιάσει στον παππού του που ήταν ήρωας πολέμου. Αυτός και ο ξαδελφός του κατασκευάζουν αυτοσχέδιους εκκρηκτικούς μηχανισμούς και ενοχλούν τους ηλικιωμένους του χωριού. Κάποια στιγμή τα πράγματα δεν πάνε και τόσο καλά και η ανέμελη καθημερινότητα του Σωκράτη καταρρέει. Ξαφνικά βρίσκεται αναμεμειγμένος σε μια υπόθεση φόνου που τον συγκλονίζει. Στην προπάθειά του να ξεφύγει από όλο αυτό ανακαλύπτει κάποια οικογενειακά μυστικά που τον αλλάζουν για πάντα. Αυτή η μεταμόρφωση σε ένα παιδί, η φυσική και η συναισθηματική, με ιντρίκαρε και με ενέπνευσε, αρχικά σαν άνθρωπο και μετά ως δημιουργό. Όπως επίσης και η εποχή όπου διαδραματίζεται η ταινία- η εποχή που έζησα τα παιδικά μου χρόνια».

Η ταινία γυρίστηκε στο χωριό Καλοπαναγιώτης. 
Η ταινία

Tο Αγόρι στη Γέφυρα (Boy on the Bridge), Κύπρος/Cyprus, 2016, εγχ./col.

Σκην./Dir.: Πέτρος Χαραλάμπους/Petros Charalambous. Σεν./Scr.: Eve Makis, Σταύρος Παμπαλής/Stavros Pamballis. Φωτ./Cin.: Γιώργος Ραχματουλίν/Yorgos Rahmatoulin. Μοντ./Εd.: Σωτήρης Χρήστου/Soteris Christou. Μουσ./Mus.: Andrey Dergachev. Ηθ./Cast: Τόνυ Δημητρίου, Κίκα Γεωργίου, Κώστας Δημητρίου/Toni Dimitriou, Kika Georgiou, Kostas Dimitriou. Παρ./ Prod: AMP Filmworks. Διάρκεια/Dur.: 90’

Σε ένα ειδυλλιακό κυπριακό χωριό, ο δωδεκάχρονος Σωκράτης βρίσκεται αναμεμιγμένος σε

μια υπόθεση φόνου που συγκλονίζει αυτόν και την οικογένειά του. Καθώς πλησιάζει στην

αλήθεια, ξεδιπλώνονται μπροστά του στοιχεία που συνδέουν αυτούς που αγαπά με το έγκλη-

μα, κλονίζοντας την εφηβική του αθωότητα. Θρίλερ από την Κύπρο, του ταλαντούχου Πέτρου

Χαραλάμπους.
Πέτρος Χαραλάμπους
www.panoramafest.org

29ο ΠΑΝΟΡΑΜΑ ΕΥΡΩΠΑΪΚΟΥ ΚΙΝΗΜΑΤΟΓΡΑΦΟΥ

17 - 27 Νοεμβρίου 2016

Στους κινηματογράφους ΤΡΙΑΝΟΝ και ΑΑΒΟΡΑ

